# **Výzva na predkladanie ponúk**

na predloženie cenovej ponuky na zákazku s názvom **„Montovaná oceľová hala – zberný dvor“** v rámci  prieskumu trhu podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikácia verejného obstarávateľa:**

Obchodné meno: Obec Cífer

Sídlo: Nám. A. Hlinku 31, 919 43 Cífer

 Kontaktná adresa : Obecný úrad, Nám. A. Hlinku 31, 919 43 Cífer

Štatutárny zástupca: Mgr. Maroš Sagan, starosta obce

IČO: 00312347

 DIČ: 2021133697

 Mobil : 0915 930 737

e-mail: starosta@cifer.sk

webové sídlo : https://www.[cifer.sk](http://www.obechazlin.sk)

**2. Predmet a druh zákazky:**

Názov predmetu zákazky: **„Montovaná oceľová hala – zberný dvor“**

Poskytovateľ NFP: Ministerstvo životného prostredia SR

Druh zákazky: Stavebné práce

Typ zmluvy: Zmluva o dielo

**3. Komunikácia a vysvetľovanie medzi VO a záujemcami/uchádzačmi:**

1. Komunikácia a výmena informácií medzi verejným obstarávateľom a záujemcami/uchádzačmi bude prebiehať elektronicky podľa § 20 ods. 1 zákona o verejnom obstarávaní, prostredníctvom certifikovaného elektronického nástroja EVOservis dostupného na webovej adrese <https://www.evoservis.sk/torvo/>. Tento spôsob zabezpečí trvalé zachytenie obsahu tak, aby bola zaručená pravosť a dôvernosť sprostredkovaných informácií a bude rovnako dostupný každému záujemcovi/uchádzačovi.
2. Neobmedzený prístup k Výkaz výmer, Výzve na predkladanie ponúk a všetkým podkladom a dokumentom získa každý záujemca zaregistrovaním sa v systéme EVO-servisu, ktoré je bezplatné, na stránke: <https://www.evoservis.sk/torvo/>.
3. Verejný obstarávateľ bude pri komunikácií zo záujemcami / uchádzačmi postupovať prostredníctvom komunikačného rozhrania certifikovaného elektronického nástroja EVOSERVIS. Každá komunikácia medzi obstarávateľom a záujemcom/uchádzačom prostredníctvom komunikačného rozhrania certifikovaného elektronického nástroja EVOSERVIS bude vyžadovať potvrdenie elektronickým podpisom.
4. Výkaz výmer, Výzva na predkladanie ponúk a všetky podklady, dokumenty potrebné k vypracovaniu ponuky sú k dispozícii na webovej adrese <https://www.evoservis.sk/torvo/> a taktiež budú zverejnené na profile obce na stránke UVO (<http://www.uvo.gov.sk/profily/>). Všetky podklady (Výzva na predkladanie ponúk, výkaz výmer a súvisiace podklady) k vypracovaniu ponuky sú dostupné bez úhrady a sú súčasťou tejto výzvy.
5. Certifikovaný elektronický nástroj EVOSERVIS používa na kontrolu autenticity servera a šifrovanie komunikácie medzi počítačom užívateľa a serverom certifikovaného elektronického nástroja EVOSERVIS protokol HTTPS. Prehliadač overuje identitu servera pomocou elektronického certifikátu, ktorý bol pre server vydaný medzinárodnou certifikačnou autoritou.
6. Skontrolujte, či prehliadač komunikuje s certifikovaným elektronickým nástrojom EVOSERVIS šifrovaným spôsobom, t. j. či používa šifrovaný komunikačný protokol HTTPS a je pripojený na server certifikovaného elektronického nástroja EVOSERVIS.
7. Pri použití šifrovaného spojenia musí internetová adresa certifikovaného elektronického nástroja EVOSERVIS v internetovom prehliadači v poli pre zadanie webovej adresy začínať https://www.evoservis.sk... a v prípade prehliadača Internet Explorer ver. 9 a vyššie sa v poli vedľa webovej adresy zobrazí symbol žltej zámky signalizujúci, že ide o chránené spojenie
8. Komunikácia – šifrovaný protokol SSL, šifrovanie SHA256RSA.
9. SSL spojenie funguje na princípe asymetrickej šifry, kedy každá z komunikujúcich strán má dvojicu šifrovacích kľúčov - verejný a súkromný. Klient pošle serveru požiadavku na SSL spojenie, spolu s rôznymi doplňujúcimi informáciami (verzia SSL, nastavenie šifrovanie atď.).Server pošle klientovi odpoveď na jeho požiadavku, ktorá obsahuje rovnaký typ informácií a hlavne certifikát servera.
10. Podľa prijatého certifikátu si klient overí autentickosť servera. Certifikát tiež obsahuje verejný kľúč servera. Na základe doteraz získaných informácií vygeneruje klient základ šifrovacieho kľúča, ktorým sa bude šifrovať následná komunikácia. Ten zašifruje verejným kľúčom servera a pošle mu ho.
11. Server použije svoj súkromný kľúč k rozšifrovanie základu šifrovacieho kľúča. Z tohto základu vygenerujú ako server, tak klient hlavný šifrovací kľúč. Klient a server si navzájom potvrdia, že od teraz bude ich komunikácia šifrovaná týmto kľúčom. Je nastavené zabezpečené spojenie šifrované vygenerovaným šifrovacím kľúčom.
12. Využívaná vydávajúca certifikačná autorita má v bežných internetových prehliadačoch prednastavený svoj certifikát, u väčšiny užívateľov teda nie je nutné importovať do internetového prehliadača tzv. koreňový certifikát (verejný kľúč), prípadne povoľovať bezpečnostnú výnimku.

**Vysvetľovanie:**

1. Verejný obstarávateľ poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi podľa § 48 zákona o verejnom obstarávaní, najneskôr však 6 dní pred uplynutím lehoty na predkladanie ponúk alebo lehoty na predloženie dokladov preukazujúcich splnenia podmienok účasti za predpokladu, že o vysvetlenie požiada dostatočne vopred.
2. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii poskytnutých verejným obstarávateľom v lehote na predkladanie ponúk alebo na základe vykonanej obhliadky predmetu obstarávania. Záujemca žiadosť o vysvetlenie doručí verejnému obstarávateľovi cez komunikačné rozhranie zákazky v systéme EVOSERVIS.
3. Odpoveď na každú požiadavku o vysvetlenie podkladov predloženú zo strany ktoréhokoľvek záujemcu verejný obstarávateľ preukázateľne oznámi bezodkladne všetkým záujemcom cez komunikačné rozhranie v EVOSERVISe, najneskôr do 3 pracovných dní od doručenia žiadosti o vysvetlenie a vysvetlenie zároveň zverejní v profile verejného obstarávateľa.
4. Verejný obstarávateľ môže doplniť resp. opraviť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr 6 dní pred uplynutím lehoty na predkladanie ponúk a doplnenie zároveň zverejní v profile verejného obstarávateľa.
5. Vysvetľovanie informácií uvedených vo výzve na predkladanie ponúk alebo v podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 3 pracovné dni pred uplynutím lehoty na predkladanie ponúk za predpokladu, že o vysvetlenie požiada dostatočne vopred.
6. **Plynutie zákonných lehôt v prípade doručovania žiadostí o vysvetlenie, doručenia výzvy na predloženie dokladov resp. oznámenia o vylúčení, zaslaných verejným obstarávateľom ktorémukoľvek z uchádzačov, je odo dňa odoslania správy cez komunikačné rozhranie zákazky resp. odoslania správy e-mailom. Pod pojmom „doručenie“ sa myslí, kedy bola správa doručená uchádzačovi do systému EVOSERVIS alebo na e-mail a nie kedy si ju uchádzač prečítal.**

**4. Typ zmluvy/objednávky:**

 Zmluva o dielo.

**5. Miesto dodania predmetu zákazky:**

 Obec Cífer

**6. Opis predmetu zákazky a jeho rozsah:**

Predmetom zákazky je uskutočnenie stavebných prác – výstavba montovanej oceľovej haly v obci.

Uchádzači predložia cenovú ponuku podľa priloženého výkazu výmer a výzvy.

Obhliadku miesta plnenia objednávateľ neorganizuje. Záujemca si môže vykonať obhliadku miesta realizácie zákazky, aby si sám overil a získal všetky potrebné informácie, ktoré bude potrebovať pre prípravu spracovania ponuky. Výdavky spojené s touto obhliadkou budú na ťarchu záujemcu. Pre záujemcov, ktorí prejavia záujem o vykonanie obhliadky miesta stavby, je kontaktnou osobou Ing. Július Pančík, tel. 0915 930 747.

**V prípade uvedenia konkrétneho výrobku alebo tovaru v ktorejkoľvek časti tejto výzvy (vrátane prílohy č. 1 môže záujemca/uchádzač uviesť a oceniť aj jeho ekvivalent spĺňajúci stanovené minimálne technické požiadavky-parametre a vlastnosti.**

**Špecifikácia montovanej oceľovej haly:**

Montovaná oceľová hala v Cíferi bude na ulici Štadiónovej. Objekt sa nachádza v areále Zberného dvora, ktorý prevádzkuje Obecný úrad v Cíferi. Bude ležať na parcele č.1013/6 katastrálnej mapy. Hala bude jednopodlažná so sedlovou strechou so sklonom 8°. Výška hrebeňa cca +4,67m. Hala je rámová konštrukcia s modulmi stĺpov v pozdĺžnom smere 5,75m+2x4,25m +5,75m s celkovou dĺžkou 20,0 m a s rozpätím stĺpov 10m. Hala bude nezateplená oplechovaná pozinkovaným plechom. Zo zberného dvora bude prístupná dvoma oceĺovými vrátami 4,0m x3,2m. Každé z vrát budú prechodné cez jednokrídlové dvere 900/2000m, ktoré budú podobne ako halové vráta otváravé von z haly. Zároveň nová hala v modulr 4-5 bude prepojená aj spôvodnou halou postavenou v roku 2015

Stavba bude napojená na elektro (viď.profesia elektro).Všetky ďažďové vody zo strechy objektu budú zvedené na terén v rámci areálu zberného dvora.

Podrobná špecifikácia je uvedená v projektovej dokumentácii.

**7. Zatriedenie podľa CPV**: 45.00.00.00-7 - Stavebné práce

**8. Predpokladaná hodnota zákazky:**

 Predpokladaná hodnota zákazky 37 520,61 € bez DPH

**9. Možnosť predloženia ponuky na celý predmet zákazky, resp. jeho časť:**

 Záujemca/uchádzač predloží ponuku na celý predmet zákazky. Ponuku, ktorá nebude predložená na celý predmet zákazky, bude verejný obstarávateľ považovať za ponuku neprijateľnú pre verejného obstarávateľa.

**10. Spôsob tvorby ceny:**

Záujemcom/uchádzačom ponúknutá cena musí byť vyjadrená v Eurách, predložená cena bez DPH, DPH a cena s DPH.

Cenovú časť ponuky spracuje záujemca/uchádzač v rozsahu predloženého výkazu výmer položkovým rozpočtom so súhrnnou rekapituláciou nákladov podľa jednotlivých stavebných objektov. Rekapitulácia nákladov musí obsahovať celkovú cenu diela bez DPH a s DPH.

Záujemca/uchádzač pri oceňovaní musí dodržať poradie (poradové čísla) a názvy položiek v súlade s výkazom výmer. Záujemca/uchádzač musí oceniť všetky položky a rozpísané súbory, tak ako je uvedené vo výkaze výmer. V prípade, že záujemca/uchádzač neocení všetky položky uvedené vo výkaze výmer, alebo rozpísané súbory vo výkaze výmer ocení len jednou cenou  ako súbor (bez podrobného rozpisu), takáto ponuka záujemcu/uchádzača nebude akceptovaná. Cena predmetu zákazky musí obsahovať všetky náklady spojené s realizáciou diela.

Cena za stavebné práce musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

**11. Podmienky týkajúce sa zmluvy :**

Výsledkom verejného obstarávania bude zmluva na realizáciu prác: **„Montovaná oceľová hala – zberný dvor“**

**12. Lehota výstavby v pracovných dňoch:**

Je jedným z kritérií.

Predpokladaná lehota realizácie diela je do 60 pracovných dní od účinnosti zmluvy a odovzdania a prevzatia staveniska. Konečná lehota výstavby bude určená z ponuky úspešného uchádzača.

**13. Uplynutie lehoty na predkladanie cenových ponúk v listinnej forme do:**

**Ponuka od záujemcu/uchádzača musí byť doručená do 24.04.2020 do 10:00 hod.**

1. Ponuky a tiež doklady a dokumenty v nej predložené musia byť vyhotovené v štátnom jazyku.
2. Ak ponuku predkladá uchádzač so sídlom mimo územia Slovenskej republiky, musí predložiť doklady vo verejnom obstarávaní v pôvodnom jazyku a súčasne doložené úradným prekladom do slovenského jazyka (štátneho jazyka), okrem dokladov predložených v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom jazyku podľa § 21 ods. 6 zákona o verejnom obstarávaní.
3. Ponuka musí byť vyhotovená v písomnej listinnej forme (doručením prostredníctvom pošty, iného doručovateľa alebo osobne na adrese: **Ing. Richard Tomík, Trojičné námestie 8, P.O. Box 12, 820 11 Bratislava**, ktorá zabezpečí trvalé zachytenie jej obsahu, t.j. musí byť vyhotovená písacím strojom alebo tlačiarenským zariadením výpočtovej techniky. Ponuku vyhotovenú v písomnej listinnej podobe uchádzač označí ako „originál“, v uzatvorenej obálke označenej s názvom akcie: **„Montovaná oceľová hala – zberný dvor“ - NEOTVÁRAŤ**.

**14. Otváranie ponúk a postup otvárania ponúk:** dňa 24.04.2020 o 10:30 a otváranie ponúk je neverejné, nakoľko sa jedná o zákazku podľa § 117 zákona.

**15. Lehota viazanosti ponúk:**

Ponuky zostávajú v platnosti v predpokladanej lehote viazanosti ponúk do 30.12.2020.

**16. Podmienky financovania predmetu zákazky:**

Predmet zákazky bude financovaný z prostriedkov Ministerstva životného prostredia SR a vlastných zdrojov obce Cífer.

Bude sa financovať formou bezhotovostného platobného styku po ukončení resp. po odovzdaní a prevzatí dokončeného diela. Obstarávateľ neposkytuje preddavok. Verejný obstarávateľ si vyhradzuje neprijať takú finančnú ponuku, ktorej výška na dodanie predmetu zmluvy je vyššia ako limit výdavkov pre oprávnené aktivity určený v schválených dokumentoch.

**17. Podmienky účasti záujemcov/uchádzačov:**

1. **Podmienky účasti týkajúce sa osobného postavenia:**

**Záujemca/uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, resp. podľa ods. 4 a/alebo ods. 5 zákona o verejnom obstarávaní predložením originálnych dokladov alebo ich úradne overených kópií v rozsahu a platnosti v zmysle zákona o verejnom obstarávaní.**

**§ 32 ods. 1** Verejného obstarávanie sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,47) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

**§ 32 ods. 2** Uchádzač alebo záujemca preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením

**Verejný obstarávateľ dáva do pozornosti pre záujemcov/uchádzačov, že od 01.12.2019 došlo k rozšíreniu preukazovaných skutočností pri osobnom postavení podľa § 32 ZVO – poskytovateľ dáva prijímateľom do pozornosti Všeobecné metodické usmernenie ÚVO č. 11/2019 k preukazovaniu novelizovanej podmienky účasti týkajúcej so osobného postavenia podľa § 32 ods. 1 písm. b) a c) zákona o verejnom obstarávaní.**

**Záujemca/uchádzač nepredkladá doklady, ak je zapísaný v zozname hospodárskych subjektov na UVO, predloží čestné vyhlásenie, že je zapísaný v zozname hospodárskych subjektov.**

Doklady preukazujúce splnenie podmienok účasti určené verejným obstarávateľom môže záujemca/uchádzač predbežne nahradiť vyplnením jednotného európskeho dokumentu (JED) podľa § 39 zákona o verejnom obstarávaní alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

Všetky predložené doklady musia odrážať skutočný stav v čase, v ktorom uchádzač predložil ponuku. V prípade využitia § 39 zákona o verejnom obstarávaní verejný obstarávateľ alebo obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených jednotným európskym dokumentom. Uchádzač alebo záujemca doručí doklady verejnému obstarávateľovi alebo obstarávateľovi do piatich pracovných dní odo dňa doručenia žiadosti, ak verejný obstarávateľ alebo obstarávateľ neurčil dlhšiu lehotu.

1. **Podmienky účasti týkajúce sa technickej alebo odbornej spôsobilosti:**

**§ 34 ods. 1 písm. b)** zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1.bol verejný obstarávateľ alebo obstarávateľ podľa tohto zákona, dokladom je referencia,

2.bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené

**Minimálna požadovaná úroveň technickej alebo odbornej spôsobilosti:**:

Uchádzač predloží zoznam stavebných prác rovnakého alebo podobného charakteru ako je daný predmet zákazky v zmysle rozsahu uvedeného v PD, výkaze výmer, uskutočnených za predchádzajúcich 5 rokov (t. j. päť rokov predchádzajúcich poslednému dňu od vyhlásenia verejného obstarávania a v závislosti od vzniku alebo začatia prevádzkovania činnosti) doplnený potvrdeniami o uspokojivom vykonaní stavebných prác s uvedením cien, miest, lehôt uskutočnenia prác a zhodnotenia uskutočnených prác podľa obchodných podmienok pričom uchádzač predloží **najmenej 1 potvrdenie o uspokojivom vykonaní uskutočnených stavebných prác rovnakého alebo podobného charakteru,** **súpis všetkých referencií musí byť v minimálnej súhrnnej hodnote 37 000,00 EUR bez DPH.** Na preukázanie tejto podmienky môže uchádzač použiť vyplnený “Formulár A”, ktorý je súčasťou tejto časti podkladov.

1. **Zmluva o dielo** podpísaná štatutárnym orgánom

**18. Náležitosti ponuky ich úprava a podpisovanie:**

 Ponuka predložená uchádzačom (je to požiadavka obstarávateľa) musí obsahovať:

* **Identifikačné údaje** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky, na ktorú sa ponuka predkladá
* **Návrh na plnenie kritéria na vyhodnotenie ponúk**
* **Formulár A** (vzorový formulár, záujemca/uchádzač môže predložiť aj iný formulár, potvrdenie, referenciu o vykonaných stavebných prácach)
* **Ocenený Výkaz výmer – stačí predložiť 1x**
* **Štatutárnym orgánom podpísanú Zmluvu o dielo.**
* **Doklady podľa bodu 17.**

Návrh na plnenie kritéria na vyhodnotenie ponúk musí byť opatrený podpisom štatutárneho zástupcu uchádzača; ak ponuku predloží skupina, musia byť podpísané štatutárnym zástupcom každého člena skupiny.

**19. Vyhodnocovanie ponúk:**

Verejný obstarávateľ pri vyhodnocovaní ponúk bude postupovať podľa § 40 a § 53 zákona o verejnom obstarávaní.

**20. Kritériá na hodnotenie cenových ponúk:**

**1. Celková (zmluvná) cena predmetu s DPH max 80,00 bodov**

**2. Lehota výstavby v pracovných dňoch max. 20,00 bodov**

**Kritérium č.1- Celková (zmluvná) cena predmetu s DPH:**

Maximálny počet bodov sa pridelí ponuke uchádzača s najnižšou navrhovanou cenou a pri ostatných ponukách sa určí úmerou. Hodnotenie ceny ostatných ponúk sa vyjadrí ako podiel najnižšej ceny platnej ponuky a ceny príslušnej vyhodnocovanej ponuky, prenásobený maximálnym počtom bodov pre uvedené kritérium. V prípade predloženia mimoriadne nízkej ceny diela bude verejný obstarávateľ žiadať o vysvetlenie ponuky podľa kalkulačného vzorca.

**Kritérium č.2- Lehota výstavby v pracovných dňoch:**

Maximálny počet bodov sa pridelí ponuke uchádzača s najnižšou lehotou dodania a pri ostatných ponukách sa určí úmerou. Hodnotenie lehoty dodania ostatných ponúk sa vyjadrí ako podiel najnižšej lehoty dodania platnej ponuky a lehoty dodania príslušnej vyhodnocovanej ponuky, prenásobený maximálnym počtom bodov pre uvedené kritérium.

Uchádzač musí pri stanovení lehoty výstavby dodržať technologický postup stavebných prác po jednotlivých pracovných činnostiach - záberoch (položkách) v nadväznosti na dodržanie platnej legislatívy SR a štátnych technických noriem. Verejný obstarávateľ nebude akceptovať uchádzačom deklarovanú prácu cez víkendy (sobota, nedeľa) ani dni pracovného pokoja súvisiace so štátnymi sviatkami. Uvedená požiadavka vyplýva z hodnotiaceho kritéria, ktoré je požadované deklarovať v pracovných dňoch. To znamená, že stanovenie lehoty výstavby v pracovných dňoch musí byť v súlade so zákonom č. 311/2001 Z.z. Zákonník práce podľa § 85 a § 86, kde je určené, že pracovný čas v priebehu 24 hodín nesmie presiahnuť osem hodín a pracovný čas zamestnanca je najviac 40 hodín týždenne.

V prípade predloženia mimoriadne nízkej lehoty výstavby diela bude verejný obstarávateľ žiadať o vysvetlenie ponuky. Uchádzač je povinný spracovať a predložiť návrh harmonogramu stavebných prác formou priestorového, technologického a časového riešenia priebehu výstavby, ktoré musí obsahovať model postupu výstavby, ako systému, ktorý bude prevedený formou ohodnoteného sieťového grafu, kde prvky sú čiastkové stavební procesy (práce jednotlivých pracovných čiat v príslušných technologických etapách jednotlivých objektov) a väzby vyplývajú z rozboru priestorovej a technologickej štruktúry procesu výstavby. Z výpočtu sieťového grafu vzíde časová štruktúra komplexného stavebného procesu a tím i technologicky zdôvodnená celková lehota výstavby (výpočtom doby jednotlivých procesov a ich najskôr možných a najneskôr prípustných termínov v týždňoch od začiatku výstavby). Z predložených dokumentov však bude zrejmá použitá metóda a zapôsob jeho spracovania.

Verejný obstarávateľ vypracuje súhrnné vyhodnotenie ponúk ako celok. Výsledné hodnoty hodnotenia jednotlivých ponúk ako celok a zostaví sa poradie ponúk. Ponuky s najvyšším bodovým ohodnotením po jednotlivých kritériách (1 a 2)

Úspešným uchádzačom pri zadávaní tejto zákazky s nízkou hodnotou sa stane uchádzač, ktorého ponuka bude vyhodnotená ako najvýhodnejšia ako celok.

V prípade, že ponuka uchádzača bude obsahovať mimoriadne nízku ponuku, verejný obstarávateľ si vyhradzuje právo požiadať o vysvetlenie.

**21. Ďalšie informácie:**

Verejný obstarávateľ si vyhradzuje právo zrušiť realizáciu zákazky s úspešným uchádzačom, ak v procese overovania obstarávania bude zistené porušenie princípov a postupov verejného obstarávania pre zadávanie zákazky s nízkou hodnotou, podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov. Verejný obstarávateľ si vyhradzuje právo neprijať takú finančnú ponuku, ktorej výška na dodanie predmetu zmluvy je vyššia ako je limit určený pre tento druh zákazky.

Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Musí byť vyhotovená písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný. Verejný obstarávateľ si vyhradzuje právo prieskum nevyhodnocovať a zrušiť ho, ak ani jeden uchádzač nedoručil ponuku, ani jedna z predložených ponúk nezodpovedá požiadavkám určených verejným obstarávateľom, ak sa podstatne zmenili okolnosti, za ktorých bola súťaž vyhlásená a nebolo možné ich predvídať. Verejný obstarávateľ môže požiadať uchádzača o vysvetlenie ponuky. Uchádzača, ktorého ponuka splní podmienky a požiadavky uvedené vo Výzve a bude vyhodnotená ako úspešná, verejný obstarávateľ vyzve k rokovaniu o uzavretí zmluvy. Ostatným uchádzačom verejný obstarávateľ oznámi ako sa umiestnili v procese výberu. Po vyhodnotení ponúk bude všetkým uchádzačom elektronicky odoslané oznámenie o výsledku vyhodnotenia na kontaktný e-mail.

Všetky dodávky súvisiace s realizáciou predmetu zákazky musia byť dodané ako nové dodávky/tovary – nie je prípustné dodať tovaru staršie, repasované, použité a pod./ Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Uchádzač je povinný predložiť najneskôr pri odovzdaní diela objednávateľovi doklady a dokumenty potrebné ku kolaudácii diela a jeho uvedenia do prevádzky a to najmä: záručné listy, certifikáty a atesty, správy o odborných skúškach a prehliadkach, doklad o uložení odpadu na skládku, resp. zhodnotení odpadu, stavebný denník. Zmluva o dielo s úspešným uchádzačom bude podliehať režimu odkladnej účinnosti zmluvy, až do termínu získania finančných prostriedkov o čom bude zhotoviteľ písomne oboznámený. Predmet zákazky bude realizovaný len v prípade získania nenávratného finančného príspevku z MŽP SR. Verejný obstarávateľ v prípade zamietnutia žiadosti o dotáciu Zmluvu o dielo s úspešným uchádzačom neuzavrie.

***Zodpovedný za vykonanie prieskumu trhu:***

Mgr. Maroš Sagan, starosta obce

***Osoba zodpovedná za verejné obstarávanie v zmysle ZVO:***

Ing. Richard Tomík, zodpovedný za verejné obstarávanie v zmysle ZVO

Cífer, 07.04.2020